Tisztelt Hallgatók!

Elkészítettem az acélok felületi keményítő eljárásaiból egy ppt oktatási anyagot.  A tananyag lényege az egyszerű követhetőség, a különböző eljárások áttekinthető csoportosítása, és az egyszerű tanulhatóság.

DE! A küldött anyag nem tartalmaz  mindent, az ajánlott irodalomból hozzá kell tanulni, tehát olvasni kell! Nem keveset, sokat!

A sikeres vizsgához ajánlom önöknek azt a módszert, hogy minden hőkezelésről pár sort nagyon meg kell tanulni. A hőkezelés célját, végrehajtás módját, a kapott szövet stb.

Például a nemesítés!

Mi a célja? A leg nemesebb szövet létrehozása (csak ne ezt mondják vizsgán), vagyis szívós, nagyszilárdságú, viszonylag kemény szövetszerkezet, ennek neve: szferoidit!

Menete: edzés+ célszerűen választott magas hőmérsékletű megeresztés!

Edzést már korábban megtanulták, azt most nem kell tanulni.

Megeresztést is már korábban megtanulták, csak a hőfok választás módszerét kell hozzátanulni.

No és még ide tartozik a megeresztési ridegség és az átnemesíthetőség!

Ennyit tudni kell!!! És akkor nem fogják összekeverni a normalizálással. (Amit rendre megtesznek.)

 Ugye hat sor! Nem sok.

Küldöm az anyagot, kérek egy visszajelzést megkapták-e? Jövő héten az O könyvtárba is megkísérlem feltenni.

Jó felkészülést kívánok: Vönöczky András